Source: http://www.bihon.ro/opt-medalii-la-cn-de-judo/2222066
Timestamp: 2019-09-21 08:57:11+00:00

Document:
Opt medalii la CN de judo - BIHON
la	26. martie 2019 13:52
Adrian Olaru, pe cea mai înaltă treaptă a podiumului la categoria 66 kg
Judoka orădeni s-au aflat printre protagoniștii ediției din acest an a CN pentru seniori.
Desfășurată la Iași, competiția a reunit la start 170 de sportivi de la cluburi din întreaga țară. „Ediția 2019 a naționalelor de seniori s-a caracterizat printr-o participare nu foarte numeroasă, dar mai valoroasă față de anii trecuți. La startul întrecerilor s-a aliniat cam tot ce are mai bun judo-ul românesc în acest moment: sportivi mai experimentați și mai vârstnici, versus noul val de tineri dornici de afirmare, juniori sau chiar cadeți, care au reușit să urce sau să se apropie de podium”, afirmă antrenorul Emil Morar.
Judo-ul orădean a fost reprezentat de o delegație alcătuită din sportivi legitimați la CSM Oradea, CSM CSȘ LPS Bihorul și CSȘ LPS Bihorul. Aceștia au avut evoluții remarcabile, reușind să-și treacă în cont opt medalii, dintre care una de aur, două de argint și cinci de bronz. Performerul delegației noastre a fost Adrian Olaru (CSM CSȘ LPS Bihorul, antrenori Emil Morar, Dan Fâșie), care a devenit campion național la categoria 66 kg. La rândul lor, Szoke Laszlo (73 kg) și Daniel Matei (100 kg) au intrat în posesia medaliilor de argint, fiind vicecampioni naționali la categoriile lor de greutate. Cei doi sunt legitimați la CSM Oradea, fiind pregătiți de aceiași antrenori.
Cadeți pe podium
Cele cinci medalii de bronz au fost obținute de: Valentin Radu (100 kg), Răzvan Bodea (90 kg), ambii de la CSM Oradea, Alex George Creț (90 kg), Robert Boldiș (60 kg), ambii de la CSM CSȘ LPS Bihorul, respetiv Carina Jurcă (+78 kg), de la CSȘ LPS Bihorul (antrenoare Olimpia Ianc). De remarcat faptul că ultimii trei se află încă la categoria de vârstă cadeți, Carina Jurcă având doar 15 ani neîmpliniți.
Alți trei judoka orădeni, tot cadeți – David Fodor (73 kg), Tudor Blahuță (open), de la CSM CSȘ LPS Bihorul, și Sarolta Lungu (70 kg), de la CSȘ LPS Bihorul (antrenoare Olimpia Ianc), au ratat de puțin podiumul și s-au clasat pe locurile 5, după ce au pierdut finalele pentru medaliile de bronz.
Taguri: Adrian Olaru, Campionat National Judo seniori, CSM CSS LPS Bihorul, csm oradea, CSŞ LPS Bihorul

References: CSM 
 CSM 
 CSM 
 CSM 
 CSM 
 CSM 
 CSM 
 csm